Perdagangan hamba semakin berleluasa di Barat Afrika Tengah.
Beribu-ribu orang dihantar dengan kapal ke negara asing,
tak dapat bertemu rumah atau keluarga mereka lagi.
Njinga, Ratu Ndongo, dan kini, Matamba,
akan berjuang bermati-matian mempertahankan kerajaannya.
Jangan biarkan mereka terlepas!
Betul. Teruskan berlari.
Giliran kamu untuk lari.
Tapi kemenangan tak membawa keamanan.
Selepas empat tahun, orang Portugis masih menahan adik-adiknya.
Harga kebebasan mereka
adalah Njinga membenarkan orang Portugis memperdagangkan hamba.
Dia enggan mengalah.
Nampaknya kakanda hidup dengan baik tanpa kami.
Kambu?
Kambu!
Dia utusan gabenor.
Mereka hantarnya bersama adinda dengan pesanan untuk kakanda.
Saya sudah pulangkan adik awak.
Kini, buka pasar hamba kami.
Kamu masih ada adinda beta, Funji.
Selagi dia tak bebas,
takkan ada pasar hamba.
Tiada keamanan tanpa adinda beta.
Keluar!
KUBU MASSANGANO
Oh, Tuhan...
Funji ditahan di kubu Portugis,
Kubu Massangano.
KUBU MASSANGANO
Tapi walaupun ditahan,
dia terbukti sebagai aset berharga kepada Njinga.
Pergilah, anakku. Jangan buat dosa lagi.
TAHUN KE-12 FUNJI DITAHAN
Saya ada penebusan dosa.
Ini rumah Tuhan.
Benarkannya tebus dosanya.
Cepat.
Ibu Suci, berdoalah untuk kami.
Ibu Suci...
berdoalah untuk kami.
Ibu Suci...
berdoalah untuk kami.
Funji ialah pengintip Njinga.
Dia meninggalkan nota di dalam gereja
yang diambil oleh rangkaian utusan
dan dibawa kepada kakaknya.
KEM PERANG DEMBOS NJINGA
Funji mengesahkan apa yang kita syak.
Portugis dalam masalah besar.
Mereka kehilangan Luanda kepada Belanda.
Ini mungkin bagus untuk kita.
Atau tidak.
Pahlawan Imbangala, Njinga Mona ialah jeneral tertinggi dan setiawannya.
Namanya bermaksud "Anak Njinga",
begitulah Njinga melihatnya.
Musuh kepada musuh beta boleh jadi kawan beta.
Setidaknya kita patut berhubung.
Lihat jika ada kemungkinan untuk pakatan.
Jika leluhur mahukannya, beta akan gunakan Belanda
untuk menjatuhkan Portugis akhirnya.
Pada tahun 1641, Belanda tiba.
Mereka kuasa besar di Atlantik sekarang.
BRAZIL, SELATAN LAUTAN ATLANTIK, NDONGO
Portugis memonopoli perdagangan hamba Afrika
selama lebih seabad.
Tapi kini, Perancis, Britain, Belanda mahu turut serta
dan mereka mahu bahagian mereka.
Keuntungan di sini tak dapat dibayangkan berdasarkan standard kini.
Ekonomi ladang hamba sahaja
memacu kekayaan kerajaan-kerajaan di seluruh Eropah.
Semua orang datang ke Afrika
untuk menuai emas Hitam, iaitu rakyat,
supaya Amerika dan ekonomi lain boleh dibina dengan buruh percuma.
Bagaimana?
Orang asing baharu ini dibawa untuk berjuang bersama kita atau...
kita masih perlu tidur dengan sebelah mata terbuka?
Hanya setelah seorang wanita tidur dengan dua lelaki,
barulah dia tahu siapa yang dia lebih suka.
Apabila menari dengan pesaing...
jangan tutup mata.
Tuanku mesti jumpa mereka dengan kuasa...
dan kewibawaan.
Di atas takhta beta.
Sebagai raja wanita.
Ya.
Jika begitu, baiklah.
Marilah pastikan orang asing baharu ini tiada keraguan tentang identiti beta.
Ketua yang mereka tak berani abaikan.
Izinkan mereka masuk.
Ia titik perubahan besar, sebahagiannya,
kerana Njinga mengiktiraf
persaingan Eropah mungkin bermanfaat dari segi politik baginya.
Silakan duduk.
Khabarnya kamu menawan Luanda.
Tahniah.
Junjung kasih.
Mungkin kamu mahu wain itu untuk meraikannya.
Tuanku terlalu baik.
Mungkin nanti.
Selepas berbincang tentang urusan.
Selepas kerja.
Orang Belanda memang sangat bijak.
Jadi, kamu dah takluk Luanda.
Apa seterusnya untuk tentera kamu yang menggerunkan?
- Apa maksudnya? - Dengan musuh yang sama,
orang Portugis?
Sejauh mana kamu mahu mereka pergi?
Kami pernah dengar kisah tentang Njinga Agung,
orang Portugis tak pernah tahu tentang persahabatan atau keamanan.
Tanah ini tak pernah kenal persahabatan atau keamanan
sejak Portugis menjejakkan kaki di sini.
Kami manusia yang dilahirkan untuk lari daripada kepupusan.
Jadi, beta nak mereka pergi.
Jadi, kita nak benda yang sama.
Lebih kurang.
"Lebih kurang."
Maksudnya, kami di sini untuk perdagangan,
tapi semua orang tahu Njinga telah menghalang orang Portugis daripada...
Boleh dikatakan...
laluan perdagangan penting ke pasaran utama.
Pasar hamba.
Khabarnya kamu juga menakluki ladang Portugis
dari Amerika ke Gold Coast.
Tanah meminta
rakyat kami membajak.
Betulkah?
Tuanku amat berpengetahuan.
Untuk beta pertimbangkan kemahuan kamu...
Beta perlu peroleh apa yang beta perlukan dulu.
Sudah banyak kali beta berada di sini dengan Portugis.
Janji, sumpah, dimungkiri, tak bernilai...
Kami bukan Portugis.
Tapi keinginan kamu yang tak pernah puas untuk hamba tetap sama.
Tuanku perlukan apa?
Askar dan senjata. Yang paling penting...
pengiktirafan.
Jika beta setuju bekerjasama dengan kamu,
kamu akan mengiktiraf beta sebagai raja wanita.
Bukannya rakyat kamu.
Tapi mungkin itu terlalu banyak kerja...
untuk hari ini.
Mungkin sedikit wain itu sekarang.
Ya?
Kebencian Njinga terhadap orang Portugis tak pernah goyah
dan orang Belanda adalah cara mudah untuk mencabar kuasa mereka.
Orang Belanda berbeza daripada orang Portugis
kerana mereka enggan menakluk kerajaan Ndongo.
Kakanda memang nak biarkan orang Belanda buka pasar hamba?
Kakanda perlu berunding dengan mereka.
Adinda tahu apa yang adinda nampak dalam perjalanan pulang.
Seluruh kampung kosong.
Dikosongkan oleh orang Portugis.
Tiada seorang pun yang hidup.
Seperti tempat hanya roh jahat merayau-rayau.
Adakah itu yang akan berlaku kepada kita semua?
Tentulah tidak, Kambu.
- Kenapa tanya? - Jadi, kenapa kakanda masih
berunding dengan mereka?
Malah sekarang, kita tahu tanpa syak lagi
bahawa mereka mahu apa yang orang Portugis mahu.
Sebab Portugis masih musuh terbesar kita!
Belanda adalah peluang terbaik kita untuk kalahkan mereka!
Untuk jumpa Funji lagi!
Belanda memerlukan kita.
Itu beri kita kelebihan.
Tanpa kelebihan, tiada harapan.
Orang terbaik kita...
akan terus diambil dari tanah kita.
Boleh adinda ingat satu masa...
di mana adinda tak perlu tidur dengan sebelah mata terbuka?
Tidak.
Kita perlu buat apa saja yang perlu
untuk hidup dan berjuang sehari lagi.
Jika Belanda setuju berjuang bersama kita
dan boleh mengiktiraf kakanda sebagai setaraf,
maka kita boleh hapuskan tanah Portugis bersama-sama.
Mereka tak boleh mengabaikan kakanda.
Njinga meneruskan serangannya terhadap orang Portugis.
Dia tinggalkan kesan besar dalam perdagangan hamba rentas Atlantik.
Manakala ketika di puncaknya,
orang Portugis mengeksport
kira-kira 10,000 hingga 13,000 orang hamba setiap tahun,
kini ia jatuh kepada hampir sifar.
Akhirnya, Raja Portugis murka
dengan jumlah kerugiannya,
gabenor baharu dihantar untuk berurusan dengannya.
Namanya Souto-Maior.
Dia menghimpunkan tentera besar pada tahun 1646,
jumlah terbesar yang Njinga pernah hadapi.
Orang Portugis menuju ke kem perang Njinga
di wilayah Dembos.
Ada ramai lagi, tuanku!
Mereka mengepung kita!
Berundur ke dalam hutan! Pergi!
Njinga terpaksa melarikan diri dan meninggalkan
ramai orang termasuk adiknya, Kambu.
Ini bukan cara memasuki kediaman diraja.
Berani kamu?
Tolonglah! Saya...
Tidak!
Apabila orang Portugis dapat tahu Funji mengintip selama ini,
mereka berang.
Jadi, mereka mahu menunjukkan kepada Njinga,
"Awak takkan menang kali ini.
Kami akan hancurkan awak."
Tentera Njinga bergerak lagi
apabila mereka dengar berita tentang penculikan Kambu dan pembunuhan Funji.
Bagaimana kita nak ucap selamat tinggal tanpa jasad?
Bolehkah dia kembali tanpa jasad?
Dia leluhur sekarang.
Kita ada satu lagi roh...
pahlawan diraja yang berani sedang menjaga kita.
Jangan risau.
Tiada apa-apa yang berlaku tanpa kehendak dewa, Njinga.
Bagaimana jika mereka buat Kambu begitu?
Beta tak boleh kehilangannya juga. Tak boleh.
Tak boleh.
Patik tahu...
ia menyakitkan.
Beta tak boleh kehilangannya juga.
Ini adiknya,
dia bertanggungjawab melindungi mereka seumur hidup.
Saya bayangkan yang dia rasa amat bersalah
kerana tak mampu jaga dan melindunginya.
Jagalah kami, Funji.
Pengorbanan adinda takkan sia-sia.
Dengan kematian Funji,
Njinga amat memerlukan orang Belanda untuk menyelamatkan Kambu
dan mahu mereka menandatangani perjanjian.
Orang Portugis menahan Kambu di Kubu Massangano.
Njinga tak cukup senjata untuk cuba menyelamat seorang diri.
Sebagai sebahagian daripada perjanjian, beta mahu Kubu Massangano,
bermakna beta memerlukan askar, peluru dan senjata Belanda.
Kenapa kubu ini penting bagi tuanku?
Kenapa kubu ini penting?
Massangano kubu terakhir Portugis
dan yang terkuat.
Malah, ia penting dari segi strategi, jika ia jatuh hari ini,
orang Portugis akan tewas, mereka akan lumpuh.
Kenapa ia penting bagi beta? Tidak, tuan.
Ia sepatutnya penting bagi kamu juga, bukan?
Ya, patik faham.
Tapi perjanjian seperti ini dengan...
Raja Wanita Ndongo.
Anggap saja ia rumit.
Ia tak pernah dilakukan.
Maaf, patik tak pasti ia boleh dilakukan.
Maksudnya, ia tak mustahil.
Maksudnya jika boleh, patik tak janji apa-apa,
tapi jika boleh...
Harganya pasti tinggi.
Berapa tinggi?
Kami nak lebih ramai hamba.
Patik sudah cakap apa?
Ular. Semuanya.
Kamu sudah ambil ramai rakyat beta.
Kami nak masuk ke pasaran hamba Portugis
tanpa campur tangan Portugis.
Belanda mahu Njinga membenarkan mereka mengeksploitasi
sistem perhambaan Portugis dari laluan perdagangan ke pasar.
Dia sudah tunjukkan dia boleh halang mereka dengan mudah.
Jadi kini, mereka perlukan kerjasamanya.
Beta mahu ia ditulis,
bermakna kamu mengiktiraf kedudukan beta...
sebagai pemerintah bebas dan sah Ndongo dan Matamba.
Setaraf dan rakan kongsi diraja kamu...
dalam pertarungan menentang Portugis dan di tanah ini.
Seperti yang patik cakap,
ini permintaan besar.
Untuk menyamai harga besar kamu...
seperti yang kamu cakap.
Njinga menandatangani perjanjian rasmi dengan Belanda.
Dia setuju untuk beri mereka separuh daripada tahanan perang,
mereka boleh jadikan hamba dan guna di ladang mereka.
Sebagai balasan, Belanda bersetuju untuk menyokong Njinga
dari segi ketenteraan dan politik.
Ia satu pertukaran.
Bagaimana melindungi orang dalam era perhambaan yang meluas,
di mana perhambaan berlaku di mana-mana?
Di mana keganasan penjajahan menghasilkan sama ada orang yang diperhambakan
atau mereka yang berjaya menentang oleh pakatan mereka
dengan kuasa Eropah yang memperhambakan.
Njinga, dengan bantuan tentera Belanda,
mula merancang serangan ke atas Kubu Massangano untuk selamatkan Kambu.
Dua minggu kemudian, mereka tinggal sehari sebelum menyerang kubu.
Daulat tuanku.
Daulat. Kenapa kamu datang?
Boleh tinggalkan kami?
Mereka hantar tentera besar dari Lisbon untuk menentang Belanda.
Jadi, rakan Belanda kita perlukan askar mereka semula.
Apa maksud kamu?
Termasuk yang ini?
Setiap seorang daripada mereka untuk mempertahankan Luanda.
Tak boleh tunggukah?
Sehari saja lagi sebelum kita tawan kubu
dan bebaskan Kambu, mereka...
Mereka tak boleh buat begini!
Rasanya tiada pilihan lain.
Menurut kata orang,
terlalu ramai orang Portugis mendarat di Luanda.
Tidak.
Seru Nganga.
Leluhur mesti ada cara lain.
Kita tak boleh begitu dekat hanya untuk melepaskannya.
Dia terlalu jauh. Tiada masa untuk serunya.
Jika begitu, minta mereka beri sehari lagi.
Sehari saja lagi.
Beta sendiri akan turun
dengan askar kita dan mereka untuk berlawan.
Tapi kita berjanji nak bantu mereka.
Ya. Tapi bukan hari ini.
Esok.
Rasanya mereka tiada masa sehingga esok, tuanku.
Jika mereka kehilangan Luanda,
semua yang kita capai hari ini akan hilang!
Mereka perlukan askar mereka semula sekarang.
Kita perlu pilih.
Suruh tentera bergerak.
Tapi sebaik saja semua ini berakhir...
kita kembali selamatkan Kambu seperti yang dijanjikan.
Apabila Njinga akhirnya kembali ke Luanda,
dia nampak kapal Belanda terakhir menghilang di ufuk.
Orang Portugis kembali menguasai kota ini.
Dikecewakan oleh orang Belanda amat menyedihkan Njinga.
Dia sedar tanpa sokongan tentera mereka,
dia berasa lebih sukar mengalahkan Portugis.
Berlawan dengan atau tanpa Belanda bukan isu.
Beta masih lagi duri dalam daging. Tapi kita masih tiada Kambu.
Seolah-olah mereka bertekad berpaut kepadanya walau apa pun kita buat.
Jadi, kita terus berjuang sehingga mereka tiada pilihan.
Tuanku masih kuat seperti semasa menaiki takhta.
Tapi beta bukan abadi,
begitu juga Kambu.
Beta memerlukannya untuk menggantikan beta setelah beta tiada.
Mereka ditemui bersembunyi di dalam gereja.
Beta kenal kamu, bukan?
Kamu buat apa di Wandu, kawan lama?
Kawan?
Kamu bersama Jesuit sekarang?
Mereka bukan Jesuit. Mereka bersama Capuchin.
Apa bezanya? Semua berkhidmat untuk Portugis.
Kami tak berkawan dengan Portugis. Mereka mematuhi Rom.
- Rom? - Bukan Lisbon.
Ya. Kepada Paus.
Semua penganut Katolik mematuhi Paus.
Termasuk Raja Portugal.
Beta tak lupa semua yang kamu ajar semasa pembaptisan beta, bukan?
Syukurlah tak lupa, Ratu Njinga.
Semua penganut Katolik harus mematuhi Paus.
Apa kata kami pancung Paus, bukannya awak?
Memandangkan awak cuma ekor ular
dan dia kepalanya.
Njinga Mona, jangan takutkan tetamu kita.
Tiada hukuman pancung hari ini.
Buat tetamu kita rasa selesa.
Sekarang.
Apa?
Mungkin kita terlalu lama mengejar ekor.
Buat kali pertama, beta rasa Njinga Mona betul.
Dalam masa yang sukar ini, bantuan dan bimbingan-Mu diperlukan.
Amen.
Harap tak mengganggu, kawan lama.
Sudah tentu tidak.
Melihat kamu...
mengingatkan beta kepada pembaptisan beta beberapa bulan lalu.
Ia hari yang dirahmati dan tak dapat dilupakan.
Ia hanyalah kerja.
Beta bergurau.
Ia memang tak dapat dilupakan.
Beta akan berterus terang.
Beta memerlukan pengiktirafan Paus sebagai pemerintah Ndongo yang sah.
Jika dia mengiktiraf beta,
Portugis terpaksa buat yang sama.
Jika tidak, mereka mengingkari Paus.
Mereka tak boleh begitu.
Beta perlukan bantuan kamu dan kawan Capuchin kamu
untuk dapatkan pengesahannya.
- Tak semudah itu. - Beta tahu.
Bagaimana kita nak buat?
Bukti memeluk agama.
Bukan tuanku saja.
Semua penduduk Ndongo.
- Cara tuanku... - Budaya kita.
Beta perlukan Paus.
Beta perlukan bantuan kamu untuk buatnya menyebelahi beta.
Sudikah kamu...
dan kawan Capuchin kamu membantu beta?
Paderi Zelotes bersetuju untuk membantunya.
Jadi, Njinga mula hantar surat kepada Paus.
Dia kata dia bersedia kembali kepada agama Kristian.
Dia juga meminta para mubaligh datang
membaptiskan rakyatnya dan memperkenalkan agama Kristian
ke dalam kerajaannya.
Sementara dia menunggu jawapan daripada Paus,
orang Portugis mengeksploitasi Njinga yang terdesak
untuk dapatkan adiknya balik, Kambu.
Utusan agama dihantar untuk berunding tentang pembebasannya.
Portugis menuntut awak hentikan amalan perang awak
jika mahu jumpa adik awak lagi.
"Amalan perang."
Mengata dulang paku serpih.
Saya cuma minta
awak pulangkan adik saya,
pewaris saya yang sah
dan jangan ganggu kami.
Jika awak buat begitu, takkan ada lagi perang.
Kita perlu hentikan cara hidup orang pagan awak.
Kami perlukan bukti lengkap awak memeluk agama Kristian.
Rakyat awak memeluk agama Kristian juga.
Berani awak?
Biar dia habiskan.
Serta...
Apa lagi?
Gabenor Chichorro juga menuntut 200 orang hamba
sebagai tanda muhibah.
Gereja Katolik bersubahat dalam perdagangan hamba.
Saya rasa kita tak pernah
berbual secara mendalam tentang peranan gereja
dalam perdagangan hamba
dan kekayaan hasil perdagangan hamba yang membina Gereja Katolik.
Supaya saya jelas.
Awak minta kami
berpaling daripada leluhur kami,
buang budaya kami,
apa yang kami tahu sejak lahir
dan untuk apa?
Tuhan...
namanya kami tak boleh sebut,
bahasanya kita tak boleh bertutur?
Tambahan pula,
awak minta...
dua ratus hamba lagi selain daripada beribu-ribu...
beribu-ribu...
hamba yang awak sudah ambil?
Begitukah?
Adakah itu mencukupi?
Christ awak bercakap tentang kasih sayang dan belas kasihan.
Di mana sikap awak?
Saya takkan beri 200 hamba lagi.
Saya...
Kami dah beri secukupnya.
Untuk dapatkan Kambu semula, Njinga bersetuju dengan beberapa syarat Portugis,
tapi dia enggan memenuhi permintaan mereka untuk 200 hamba,
bermakna menafikan mereka
hampir setengah juta dolar nilai duit hari ini.
MATAMBA, DUA TAHUN KEMUDIAN
Bagi meyakinkan Paus untuk mengiktirafnya,
Njinga membina gereja di seluruh kerajaannya
dan mengaturkan pembaptisan beramai-ramai untuk rakyatnya.
Dia di mana?
Dengan beberapa syarat yang dipersetujui,
Portugis membebaskan adiknya, Kambu,
tapi Paus masih belum mengiktirafnya sebagai raja Kristian berdaulat.
Itu pun dia.
Kambu!
Terima kasih, leluhurku.
Lihatlah adinda.
Adinda kecilku.
Siapa yang kakanda panggil kecil?
- Kambu! - Kambu!
Terima kasih.
Ongoyo menari dengan baik.
Kalaulah Funji ada untuk melihatnya.
Ayahanda pun.
Mereka ada.
Leluhur kita sentiasa berjalan bersama kita.
Adinda tahu bukan mudah...
membenarkan semua...
adat Katolik dalam kalangan rakyat kita.
Untuk meyakinkan Paus.
Untuk menjamin keamanan.
Untuk memastikan pewarisan adinda...
dan masa depan rakyat kita.
Kakanda tak buat apa-apa yang tak dibimbing oleh leluhur.
Kakanda tak buat untuk orang kulit putih
walau betapa berkuasanya dia.
Adinda tahu.
Sebab kakanda takkan sentiasa di sini.
Jangan cakap begitu, Njinga.
Apabila kakanda tiada...
ingat semua yang dikorbankan untuk sampai ke sini.
Cuba lindunginya.
Bagaimana jika adinda tak cukup bagus?
Selagi kita berjalan dengan leluhur,
kita sentiasa lebih daripada cukup.
Kita tak pernah keseorangan.
LIMA TAHUN KEMUDIAN
Njinga mengejar Paus
dengan surat demi surat selama sedekad.
Sehinggalah dia menerima surat yang mengesahkannya,
mengakuinya negara Afrika-Kristian
dan Portugis perlu mengiktiraf mereka.
Saya percaya ia aman.
Aman akhirnya.
Sebab pahlawan terhebat pun ada harinya
mereka perlu meletakkan senjata mereka,
sama ada di medan perang, kematian gemilang pahlawan,
atau dalam kesnya, di atas takhtanya,
di mana dia akan mati.
Menjelang akhir hayat Njinga,
perdagangan hamba berkembang pesat.
Sebenarnya, tak banyak negara
tak terlibat dalam perdagangan hamba,
tak menjarah benua Afrika
daripada berjuta-juta orang Afrika yang diperhambakan.
Dia tak boleh melawan semua itu. Dia tak boleh melawan seluruh dunia.
Njinga satu-satunya pemimpin Afrika yang diiktiraf
oleh pemerintah Eropah yang berkuasa sebagai raja wanita.
Njinga ibu kepada sebuah negara.
Tapi dia sayang negaranya
dan untuk itu, dia buat pengorbanan besar.
Tapi pengorbanan itu memastikan
kerajaannya merdeka
sementara Afrika selebihnya telah dirampas oleh imperialisme.
Kisah kami masih perlu diceritakan
kerana kebanyakan masanya, ia tak diceritakan oleh kami.
Ia diceritakan oleh orang lain untuk kami.
Sebagai seorang wanita Angola
yang berhubung dengan arkib,
saya menemui kisah Njinga
dan sehingga hari ini, saya masih mengingatinya.
Ia beremosi.
Ia penting...
Di Angola
dan dunia...
Njinga masih hidup.
Saya rasa dia mungkin salah seorang pahlawan wanita
dan pemimpin wanita terhebat di dunia ini.
Menjelang akhir hayat Njinga,
segala yang dia perjuangkan menjadi kenyataan.
Dia menjamin kerajaan yang selamat dan merdeka untuk rakyatnya.
Keturunan diraja yang dia korbankan untuk dijaga berterusan
dengan adiknya, Kambu.
Kemudian, tiga lagi raja wanita terus memerintah Matamba.
Seperti kebanyakan tempat di Afrika,
tentera Eropah akhirnya menguasai benua itu.
Ndongo pun jatuh ke tangan Portugis dan dikenali sebagai Angola.
Seperti kebanyakan kisah memburu yang diceritakan oleh pemburu,
kehebatan Njinga berkurangan dan kisahnya disorokkan.
Kemudian, pada tahun 1960-an,
generasi baharu orang Angola yang berjuang untuk kemerdekaan
mengambil semula Njinga sebagai milik mereka,
ikon penentangan, harapan dan revolusioner.
Pahlawan berkuasa dan ratu Afrika
yang kisahnya layak diceritakan.
ENAM JUTA ORANG DIPERHAMBAKAN DIEKSPORT DARI ANGOLA SAHAJA
ANTARA TAHUN 1525 HINGGA 1866
SETELAH LAMA BERJUANG UNTUK KEBEBASAN,
PENJAJAHAN PORTUGIS DI ANGOLA BERAKHIR PADA TAHUN 1975.
Terjemahan sari kata oleh Haziqah Hamidun